BILAG

ENHEDSDOKUMENT

»THE VALE OF CLWYD DENBIGH PLUM«

EU-nr.: PDO-GB-02287 — 8.2.2017

BOB ( X ) BGB ( )

1. Betegnelse

»The Vale of Clwyd Denbigh Plum«

2. Medlemsstat eller tredjeland

Det Forenede Kongerige

3. Beskrivelse af landbrugsproduktet eller fødevaren

3.1. Produkttype

Kategori 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

»The Vale of Clwyd Denbigh Plum« (Prunus domestica Linnaeus »Denbigh Plum«) er den betegnelse, som man har givet blommen »Denbigh plum«, der dyrkes i det afgrænsede geografiske område Vale of Clwyd i Denbighshire i det nordlige Wales, hvor den har sin oprindelse. »Denbigh-plum« er den eneste naturligt hjemmehørende blomme i Wales.

»The Vale of Clwyd Denbigh Plum« har følgende egenskaber, der afhænger af, om blommen er bestemt til madlavning og høstes i midten af august, før den er moden, eller om den indtages som dessertblomme og i så fald bliver på træet og modner og høstes sidst i august eller i starten af september.

Madlavning

— blomme, der er fast at røre ved

— orange-rød farve med gule pletter, når den begynder at modne

— vokslag kommer frem

— kødet er fast og har en varm gul farve med grønt ravskær

— kødet hænger fast i stenen

— størrelse: 45 mm til 65 mm fra stilk til spids

— 40 mm til 55 mm i diameter

Dessert

— blommen begynder at blive blødere, når den presses forsigtigt

— størrelse: 45 mm til 65 mm fra stilk til spids

— 40 mm til 55 mm i diameter

— form: kugleformet eller let ellipseformet

— farve: varm rød til lilla tone, spredte gyldne pletter frugten bliver naturligt mørkere, jo ældre den bliver

— blommerne er dækket med et vokslag (synligt hvidt lag), der udvikler sig mere og mere, jo længere de sidder på træet

— naturligt blødt og saftigt kød, der har en varm gul farve med grønt ravskær

— kødet hæfter sig kun delvist til stenen

— gennemsnitlig antal af frugter pr. kg: 9-15 (i gennemsnit 12)

— Brix-værdi (graden af sødme): 16-19.

Hos dessertblommer er skindet blødt og sart og bør ikke udsættes for stød. Dette kræver meget omhyggelig håndtering af de modne frugter.

Dessertblommer har en lang vækstperiode, hvilket giver blommen mere tid til fuldt ud at udvikle sin smagsdybde, der er svagt syrlig og sød. Det er dybden i smagen og sødmen, der giver »The Vale of Clwyd Denbigh Plum« sit særpræg.

Når den tilberedes, forstærkes dybden af smagen, og blommens naturlige sødme øges. Frugtens konsistens gør, at den smelter i munden, når den bliver varm.

»The Vale of Clwyd Denbigh Plum« sælges overvejende frisk som dessertblomme på lokale markeder.

3.3. Foder (kun for produkter af animalsk oprindelse) og råvarer (kun for forarbejdede produkter)

»The Vale of Clwyd Denbigh Plum« skal dyrkes inden for det afgrænsede geografiske område fra træer, der er opformeret ved podning eller okulering, der foretages af erhvervsmæssige skovplanteskoler, af kendte eksemplarer eller enkelttræer, der befinder sig i det afgrænsede område. »The Vale of Clwyd Denbigh Plum« må IKKE stamme fra træer, der er frembragt ved forformering. Da bestøvning ikke kan kontrolleres, indeholder frøformerede træer genetiske varianter, og det kan derfor ikke garanteres, at deres frugter bliver til den ønskede type.

3.4. Specifikke etaper af produktionen, som skal finde sted i det afgrænsede geografiske område

Dyrkning

beskæring (om nødvendigt)

kontrol af pest og sygdomme/gødskning og sprøjtning

Høst

lagring (om nødvendigt)

3.5. Særlige regler for udskæring, rivning eller emballering osv. af det produkt, som den registrerede betegnelse henviser til

—

3.6. Særlige regler for mærkning af det produkt, som den registrerede betegnelse henviser til

—

4. Kort angivelse af det geografiske områdes afgrænsning

»The Vale of Clwyd Denbigh Plum« dyrkes i det afgrænsede geografiske område Vale of Clwyd i Denbighshire i det nordlige Wales, hvilket omfatter følgende distrikter:

— Aberwheeler

— Bodfari

— Cefn Meiriadog

— Clocaenog

— Cyffylliog

— Denbigh

— Efenechtyd

— Henllan

— Llanbedr Dyffryn Clwyd

— Llandyrnog

— Llanelidan

— Llanfair Dyffryn Clwyd

— Llangynhafal

— Llanrhaeadr yng Nghinmeirch

— Llanynys

— Nantglyn

— Rhuddlan

— Ruthin

— St Asaph

— Trefnant

— Tremeirchion Cwm

— Waen

og distriktet Llansannan.

5. Tilknytning til det geografiske område

Sorten »Denbigh Plum« stammer fra Vale of Clwyd og er den eneste blommesort, der er naturligt hjemmehørende i fra Wales. De særlige miljømæssige og geografiske forhold i Vale of Clwyd giver de perfekte betingelser for, at disse naturligt hjemmehørende blommer trives, og bidrager til frugtens særlige egenskaber.

Vale of Clwyd er en dal- og flodregion i det nordlige Wales, der ligger i læ af de omgivende bjerge, bl.a. Clwydian-bjergkæden på den østlige side, som løber på tværs fra sydøst til nordvest og kun er udsat for den nordlige vind, hvor der er åbent ud til kysten. Bjergene giver læ for de fremherskende vestenvinde og ofte kolde østenvinde. Dette relativt beskyttede miljø er afgørende for blommeproduktionen, da det bidrager til at mindske skader på både blomstring og blommens udvikling.

Vale of Clwyd repræsenterer det største område inden for kategori 1 og 2 land i Wales i henhold til Agricultural Land Classification (ALC). ALC tager egenskaber som klima, beliggenhed og jordbund i betragtning. Som kategori 1 og 2 land defineres Vale of Clwyd som »fremragende kvalitet« eller »meget god« landbrugsjord. På denne jord kan der kontinuerligt produceres et højt udbytte af »Vale of Clwyd Denbigh Plums«.

Jorden i Vale of Clwyd er en af de naturligste frugtbare jordbunde i Det Forenede Kongerige og indeholder alle de næringsstoffer, som træer og blommer har brug for. Jordbunden i Vale er i stand til at tilbageholde næringsstoffer som kalium, magnesium og calcium, der er afgørende næringsstoffer for disse blommer.

Den frie dræning af de middelsvære dybe jorder (der er naturligt forekommende i Vale of Clwyd) fremmer udviklingen af stærke rodstrukturer, der er afgørende for blommetræerne og produktionen af »Vale of Clwyd Denbigh Plums« af høj kvalitet.

Kalkstensgeologien på grundlag af unge bløde og røde Triassic-sandsten i området giver kalkrige jorder med høj pH-værdi. De fleste frugter såsom jordbær og hindbær klarer sig bedre på let sure jorder, men disse blommer trives på de kalkbaserede jorder med høj pH-værdi, som er fremherskende i området.

»The Vale of Clwyd Denbigh Plum« blomstrer i april og er meget sårbar over for strålingsfrost om foråret, som kan have en skadelig virkning på blomstringen. Den nære Golfstrøms påvirkning giver et mikroklima i Vale of Clwyd, der har en dæmpende indvirkning og nedbringer risikoen for frost. Endvidere forlænger de kølige moderate temperaturer fra Golfstrømmen både blomstringsperioden, hvilket muliggør større bestøvning, og at blommen kan modnes langsomt over en længere periode, hvilket giver mere tid til, at dens smag kan udvikles og øges.

Historisk set har denne region med sin frugtbare jord haft tradition og ry for produktionen af en lang række af bærfrugter, bl.a. blommer, der alle er blevet udstillet på Vale of Clwyds havebrugsudstillinger, som har været en berømt begivenhed siden 1850’erne. I de seneste 1890'ere var Denbighshire (der er hovedprovinsen i Vale of Clwyd) den største producent af bærfrugter i Wales. Blommeproduktionens historie har markeret det lokale område med gader og huse i Denbigh, der er opkaldt efter »The Vale of Clwyd Denbigh Plum«. En lokal landejendom, der har været i den samme familie i mere end hundrede år, har en frugtplantage, hvor der stadig produceres »The Vale of Clwyd Denbigh Plum« til det kommercielle marked.

Den viden og de færdigheder, der kræves ved dyrkning af »The Vale of Clwyd Denbigh Plum« i det afgrænsede område, har udviklet sig gennem tiden. Særlige menneskelige færdigheder, der forbindes med dyrkningen af denne fugt, er blevet videreført fra generation til generation, bl.a.: plantning og anlæggelse af blommetræer, beskæring og træforvaltning, hvornår frugten skal plukkes og håndteres.

Skindet på »The Vale of Clwyd Denbigh Plum« er meget blødt og sart i sammenligning med mere kommercielt producerede blommer. Dette kræver, at frugten behandles meget omhyggeligt for at undgå skader og stød. Frugtplukkere er oplært i at håndtere frugter så lidt som muligt og plukke frugten med hånden ved stilken. Som et resultat heraf har friskplukkede blommer ofte et hvidligt lag (der beskytter frugten), som stadig er synligt på frugten.

Vale of Clwyd nyder godt af sit eget mikroklima, der er påvirket af Golfstrømmens moderate indflydelse og begunstiger disse blommers vækst. Blommer er blandt de tidligst blomstrende frugter, og et frostfrit område er afgørende for at opnå en regelmæssig dyrkning, da frost er en alvorlig trussel mod blomstrende træer.

»The Denbigh Plum« har i modsætning til så mange andre blommer en naturlig modstandsdygtighed over for svampesygdomme, hvilket gør den i stand til at forblive bemærkelsesværdigt sygdomsfri på trods af det varme/fugtige klima. Vales-klimaet er også køligere i sammenligning med andre områder, hvor der dyrkes blommer. Disse forhold giver »The Vale of Clwyd Denbigh Plum« en lang vækstperiode, hvilket giver blommen mere tid til fuldt ud at udvikle sin smag. Det er dybden i smagen og sødmen, der giver »The Vale of Clwyd Denbigh Plum« sit særpræg.

Den umiddelbare nærhed af havet og floden Clwyd, som løber igennem dalen, moderer ikke kun de i ekstreme temperaturer, men udgør også for en kilde til naturlige vandingssystemer, som sammen med det naturlige høje vandspejl i Vale of Clwyd tilfredsstiller kravene om høj fugtighed hos blommetræerne med de dybe rødder og dermed undgår behovet for kunstig vanding.

Det er ikke kun lykkedes »The Vale of Clwyd Denbigh Plum« at overleve, men også at trives i de naturlige omgivelser i området med minimal menneskelig indgriben. Det beskyttede, flade, frugtbare og kalkrige områdes mikroklima med dets moderate temperaturer, naturlige vandingssystem og sandsynlighed for frostfrie dage i blomstringsperioden giver ideelle vækstbetingelser for »The Vale of Clwyd Denbigh Plum« og bidrager til dens særlige og enestående særpræg.

Indtil for nylig var produktionen af »The Vale of Clwyd Denbigh Plum« næsten forsvundet. Imidlertid har den i de seneste år gennemgået en opblomstring, der har bragt lokalsamfund i det afgrænsede område sammen og har resulteret i den årlige fest for »The Vale of Clwyd Denbigh Plum«, som har mere end 2 000 besøgende. På festivalen fremvises de friske frugter og den brede vifte af produkter, hvori denne kan anvendes.

Den berømte walisiske kok Bryn Williams er blevet protektor for »The Vale of Clwyd Denbigh Plum«, og den optræder i hans kogebog »the Love of Veg«. »The Vale of Clwyd Denbigh Plum« er anerkendt i hele Wales og i resten af Det Forenede Kongerige for sin fortræffelighed, støttes aktivt af lokale cateringfirmaer og er også blevet nomineret til en »Ark of Taste«-pris af Slowfood-bevægelsen.

Henvisning til offentliggørelsen af varespecifikationen

(artikel 6, stk. 1, andet afsnit, i denne forordning)

https://www.gov.uk/government/uploads/system/uploads/attachment_data/file/676695/pfn-vale-clwyd-denbigh-plum.pdf